# Előterjesztés MUNKAANYAGA

Délegyháza Község Önkormányzatának Képviselő-testülete

2016. április 26-i ülésére

**9.3. napirend:** Egyebek - Javaslat részvényesi képviselő meghatalmazására

A Polgári Törvénykönyvről szóló 2013. évi V. törvény (továbbiakban: Ptk.) 3:255. § [A részvényes képviselete] (1) bekezdése alapján a részvényes részvényesi jogait képviselő útján is gyakorolhatja. Délegyháza Község Önkormányzata a Dél-Pest Megyei Víziközmű Szolgáltató Zrt. (továbbiakban: DPMV Zrt.) részvényese, 100.000,- Ft összegű vagyoni hozzájárulása alapján 1 db "A" sorozatú törzsrészvény tulajdonosa. A DPMV Zrt. Közgyűlését összehívták 2016. május 4-én 10:00 órára Maglódra.

Kérjük a Tisztelt Képviselő-testületet, hogy a közgyűlésre hatalmazza meg részvényesi képviselőnek Gergőné Varga Tündét, Dunavarsány Város Önkormányzata Polgármesterét, és hatalmazza fel dr. Riebl Antal Polgármestert a részvényesi képviseleti meghatalmazás aláírására.

*Határozati javaslat:*

*Délegyháza Község Önkormányzatának Képviselő-testülete, mint a Dél-Pest Megyei Víziközmű Szolgáltató Zrt. kisrészvényes tulajdonosa:*

*a) a társaság 2016. május 4. napján 10:00 órakor Maglódon, a Maglódi Művelődés Házában tartandó Közgyűlésére részvényesi képviselőnek meghatalmazza Gergőné Varga Tündét, Dunavarsány Város Önkormányzata Polgármesterét.*

*b) felhatalmazza a Polgármestert az a) pont szerinti Részvényesi képviseleti meghatalmazás aláírására.*

*Határidő: azonnal*

*Felelős: Polgármester*

Összeállította: dr. Molnár Zsuzsanna jegyző

Előterjesztéssé nyilvánítva: 2016. április 25.